Carina tellgħet il-mera tal-manku quddiem wiċċha. Kienet iġġorrha magħha l-ħin kollu. Illum il-ġilda tbiddlet għat-tielet darba. U kull darba toħroġ lega ġilda ġdida. Mellset dirgħajha lixxi. Ma kellhiex bżonn kremi. Hekk kif daħlet aria bit-trav u ġerriet il-purtieri, il-ħbub t'għajnejn Carina ngħalqu f'xaqq. Niżżlet il-mera u tbissmet lis-seftura. 'Se jdumu ma jiġu għat-te t-tnejn l-oħra mid-dehra' Maria rranġat il-coushions tal-pultruna. Kienet dejjem tevita ħarset Carina. Dawk il-fattizzi felini kienu jqabbduha l-bard. U minflok titkellem, ħafna drabi ienet tbaxxi rasha u titbissem. Kienet hi li tieħu ħsieb kollox hawn f'Villa Mistura. Meta jistaqsuha twieġeb xott xott iżda bil-prudenza ollha. Ma kienet tħallihom neqsin minn xejn. Kienet l-uniku kuntattli kellhom mad-dinja t'hemm barra. Kultant tiġi tgħidilhom b'xi avvenimenti jkun qed jiġri il-belt fil-qrib, il-post minn fejn ġew it-tlieta li huma. Drabi oħra twasslilhom aħbar Anselm. Dan l-aħħar kien spiss fl-aħbarijiet. Kien qed jagħmel suċċess il-qasam tar-riċerka xjentifika. Il-Villa kienet kbira, b'ħafna kmamar. Setgħu jgħixu kif iridu hawn it-tliet nisa. amra għall-kompjuter, librerija, kamra biex jaraw il-films, kamra fejn jagħmlu xagħarhom. Il-kmamar tas-sodda tagħhom kienu armati bi gwardarobbi bar u ħwejjeġ għal kuljum u kull ħin tal-ġurnata jekk riedu. Iżda Carina biss ienet torqod fil-kamra tagħha. U forsi hi biss kienet tieħu gost tisma' b'aħbar għadd 33 LXXXIII 11 Kienet deċiżjoni tagħha li tiġi hawn, maqtugħa mill-ħars tan-nies. Għall-bidu ftit kien jimpurtaha x'jaħsbu fuqha. U Anselm kien kapaċi jibdilha. Intervent wara l-ieħor u jirnexxilu jisfida l-liġijiet tan-natura. Kull xħin kienet tara ħarsa ta' tigra tħares lejha minn ġol-mera kienet titpaxxa. Għall-bidu xtaqet tibdel wiċċha. Iġġebbed ħuġbejha 'lfuq, tgħolli ħaddejha u ħbub għajnejha ridithom bħal tal-qtates. Riedet ġilda aktar lixxa u tiżloq u għal darba oħra rħiet ruħha f'idejn Anselm. L-esperiment kien irnexxa. Iva, għall-bidu batiet ftit. Il-feriti ħadu ftit taż-żmien biex fiequ. Issaportiet il-ġbid taħt wiċċha, f'dirgħajha u kellha bżonn tinxteħet għal xi ġranet f'metamorfosi twila. Kienet lesta li tieħu l-injezzjonijiet u l-ġilda għaqditilha f'lega leqqiena kważi rħamata. Anselm kien wissieha li ċ-ċelloli tal-epidermis riedu jinbidlu kull tant ġranetu setgħet tibda tara l-ġilda nieżla minn fuq ġisimha sakemm terġa' toħroġ lega ġdida. Imma x'jimporta2 L-effett ta' ġilda ġdida kien jogħġobha. Iżda meta beda għaddej iż-żmien ma setgħetx toqgħod bi kwietha. Ġurnalisti kurjużi minn madwar id-dinja kienu jkunu barra biebhom lesti ħalli malli tixref minn xi tieqa jibdew jiġbdu r-ritratti. Ma setgħetx toħroġ barra mingħajr ma tara għajnejn maħsudin għad-dehra tagħha. Imbagħad beda t-tfigħ tal-ġebel. Għall-ewwel mal-ħġieġ ta'darhom. Imbagħad fuq persunitha. Kienet differenti u min ikun differenti jrid joqgħod għall-insulti tal-bqija ta' komunità komda fl-istramberiji tagħha. Imma hi qatt ma riedet tkun bħall-bqija. Għalfejn ma jħalluhiex bi kwietha2 Anselm kien sab is-soluzzjoni u hi qablet miegħu. Trid tmut għall-bqija tad-dinja. Basta tibqa'tgħix kif dejjem riedet, b'dehra differenti. Hekk riedet tgħix, għad-dehra. U l-bqija tad-dinja ssegwi n-normi mmuffati tagħha, la kienet komda hekki It-tnejn l-oħra kienu jqarrsu wiċċhom hekk kif tistaqsi għalih: x'kien sar minnu, x'kien qed jagħmel. Iżda llum tipprova ġġib id-diskors dwaru. Għalkemm ilhomftitżmien hawn magħha Jasmine u Serena, ftit li xejn kienet taf dwarhom. Jasmine kienet tkun ħafna fis-serra, tkewwes il-kimiċi fir-rokna tagħha. Kienet tilbes ilbies protettiv minn rasha sa saqajha. Imma sħabha kienu jafu li kienet tilbsu biex tinsatar mill-ħars tal-ġardinar. Aktarx iva milli le kienet tkun qed iċċafċaf fil-vaska, mibnija apposta għaliha. U fil-ħin liberu tagħha tirriċerka bil-laptop fuq biċċa plastic biex ma jixxarrabx u b'saqajha ġo friskatur. 12 Leħen il-Malti 'X'ġurnata ħarġet dalgħodul Se tieħu gost biha Jasmine' Maria qablet magħha b'ħarsa lejn l-art. Hekk kif spiċċat il-kelma tidħol Jasmine u tieħu l-kikkra tat-te li newlitilha s-seftura. Tintasab bilqiegħda fl-aktar parti mdawla tal-kamra. Illum kien iddawwar ftit ma jiġi l-ġardinar. Setgħet toqgħod tixxaħxaħ ftit f'sodditha li kellha fis-serra fil-ġnien. Hemmhekkkienettqattagħhom l-iljieli, qalb l-irwejjaħ li kienu jerħu l-pjanti eżotiċi u l-fjuri ġenetikament modifikati . 'Għadha ma qamitx Serena2' Is-soltu Serena kienet tkun l-ewwel waħda li tkun hawn ġew f'das-salott b'terrazzin kbir li jagħti għal fuq il-ġnien. Tkun għadha toqtor mill-banju. Ma kinitx tixxotta l-ilma u kultant ħin kienet tisprejja ġisimha ħalli jibqa' umdu. 'Bonġu, Marial' Serena baqgħet sejra fuq is-siġġu tal-plastic li kien ikun imħejji għaliha. Is-seftura sellmitilhom u ħarġet mill-kamra biex tkompli bil-ġurnata tax-xogħol tagħha. Kienet taf li ma kinux jiddejqu jitkellmu quddiemha iżda ħafna drabi kienet tippreferi ma tismax. U Ilum indunat li kien aħjar għaliha li ma titnikkirx u titlaq minn hemm ma ddumx. 'Dat-te veru qed jinżilli għasel dalgħodu. Bqajt rieqda' 'Kont qed toħlom fuq Nettunu li ħadek xi dawra fir-renju tiegħu'' Serena ma tbissmitx għat-tentattiv taċ-ċajta ta' Carina. 'Jien ukoll ħlomt qabżet Jasmine bejn belgħa te u oħra. Tat ħarsa kerha lil Carina. 'U ejja ma nibdewx tal Wara kollox qegħin tajjeb hawn. Villa bis-sefturi, bil-ġardinar, għall-kwiet tal-kampanja …' ' U ma hissugraw li jarana ħaddi Malajr tiġri l-kelma li din hija l-Villa tal-Mostri. Ma nistgħux ningħaddu mal-ħajjin, tinsiex. Kollox kien maħsub. Il-funeral tagħna, id-difna. Għall-bqija tad-dinja aħna mejtin' Carina ħassitha mweġġgħa. Qatt ma kienet tqis ruħha bħala mostru. Ma kinitx bħall-oħrajn. Meta żżewġetlil Anselm kienet qaltlu ċarutondli makinitx se tissagrifika figuritha biex ikollha t-tfal. U Anselm qatt ma wera x-xewqa li jkollhom l-ulied lanqas. Kellu biżżejjed x'jagħmel. Ix-xogħol fil-laboratorju u r-riċerka kienu ħajtu. U Carina setgħet taħli ħin kemm trid fuq persunitha. 'Nitkellmu s-sew, kulma nitolbuh lil Anselm iġibhulna. Almenu lili dejjem ikkuntentani …' 'Mela kif ma bqajtx miegħu'' nibxitha Serena. għadd 33 LXXXIII 13 'Ma tafhiex l-istorja2 Ma stajniex ngħixu dejjem hekk, 'il bogħod minn xulxin. Ir-riċerka li kienjagħmel kienettoħodlu ħafna ħin użmien twil jivvjaġġa. Wegħedni dil-villa biex ipattili …7 'U biegħdek min-niesl U organizzalek funeral mill-isbaħl Mhux aħjar tgħid dak li huż' Jasmine qatt ma kellha sabar ma' Carina. 'Carina, int ma tistax tirraġuna bħalna u ma tistax tifhimna. Aħna kostretti li ngħixu hawn. Ma nistgħux noħorġu hemm barra. U kollu tort ta' Anselm' 'Lil Anselm nibqa' nħobbu; bdiet Carina 'mhux hu kien li salvani minn dak it-tirrann li rabbieni2 Kien iġegħelni nterraq mat-toroq tal-belt, taparsi naqra x-xorti u nisraq, u jekk ma nieħu xejn miegħi lura …'għorkot il-polzi ta' jdejha u ntasbet bilqiegħda mgeddsa. t-tnejn l-oħra baqgħu siekta jħarsu lejha mingħajr l-ebda ħjiel ta' kompassjoni. 'Kien hu li ġabarni. Kont għadni naqra ta' tifla meta rajtu l-ewwel darba. Kien qed jitkellem ma'dak li kien jgħid li hu missieri. Naqta' rasi li missieri kien dabbar kemxa minn fuqi. Biegħnil Imma Anselm kien taz-zokkor. Kien ħelu miegħi. Għallimni. Ħadni miegħu fuq vjaġġi 'l bogħod' Carina tbissmet hi u tiftakar. 'U dakinhar li staqsieni biex niżżewġu lanqas kont ridt nemmen. Għalija hu kien li refagħni minn dik il-ħajja miżerabbli. U wara kollox, jien ridt li nsir hekki' Reġgħet tellgħet il-mera ma' wiċċha. 'Kulma kont nixtieq inbiddel f'surti kont nistaqsi lil Anselm, u min-naħa tiegħu kien jagħmel ħiltu kollha jistudja u jara kif .7 'Jesperimenta fuqeki' Jasmine ġebbdet idejha lejn id-dawl. 'Carina, ruħi, Anselm salvak daqskemm salva lili. Ġieli tqażżek hekk kif kien ikun se jmissek2 Immalle, bilħaqq, dak kien jagħmel hekk għax kien jibża'li jweġġgħek hux, jew jiftaħlek il-feriti u ma jfiqux perfetti kif xtaqt intl Miskin Anselm, kemm kien jieħu ħsiebek. Ġabrek minn mat-toroq. Imma ħadd ma kien se jistaqsi għaliki' Serena nħasdet u ħarset lejn Carina biex tara r-reazzjoni tagħha. 'Lili wkoll kien salvani/ kompliet Jasmine, 'kelli ftit aktar minn sittax-il sena. Kont mort fis-serra għodwa waħda u nsib lil missieri mixħut mal-art. Ippruvajt inqajmu iżda ma weġibnix. Kien mejjet. Anselm beda jiġi kuljum għandna. Hu u missieri kienu qed jaħdmu fuq speċi ġdida ta' fjura. Dejjem għaddejjin jesperimentaw bil-fwejjaħ. Dakinhar kont skantajt kif ħa s-sitwazzjoni f'idejh. 14 Leħen il-Malti ħsieb kollox, il-pulizija, il-funeral. U jien, il-belha, kont ħsibt li qed jieħu ħsiebi. Għall-ewwel kien ħelu miegħi. Rebaħni bil-manjieri ġentili tiegħu. U kont fraħt meta staqsieni biex niżżewġu. Kont għadniżgħira u bilkemm ridtnemmen. Wara li żżewwiġna bdew l-injezzjonijiet. Kien jgħidli li għandi bżonnhom għax kuluri ma bediex jogħġbu. Ħallejt f'idejh. Kont naf kemm kien idum jirriċerka u bilfors li kien magħruf għax id-dar kienu jiġu ħafna kollegi tiegħu xjenzati jaħdmu miegħu. Wara ftit bdejt nisfar. Imbagħad kien poġġieli bozza qrib tiegħi u kont bdejt nerġa' nieħu kuluri. Ma kellix bżonn niekol għax l-ikel kont nagħmlu jien stess permezz ta' proċess jgħidulu fotosintesi. Wara xi żmien bdejt nerħi ħafna rwejjaħ minni u l-aktar li kienu qawwijin kienu billejl. Il-kelb, kontirraqqdu fil-kamra miegħi. Għodwa waħda sibtu mejjet. Anselm ma kienx jorqod miegħi. Kien jgħaddi l-lejl jaħdem fil-laboratorju. Kien jgħidli li aħjar norqod waħdi, għall-ġid tiegħi. Imma ntbaħt li kien qed jevitani, ma jmurx jiġrilu bħall-kelb. B'hekk ġejt hawnl Ikkundannata norqod ġo serra. Filgħodu nieħu l-ossiġnu, billejl nerħi l-velenul Qatt ma ridt niled. Mhux għax ma xtaqtx imma ma ridtx inkun ħatja li vvelenajt lit-tarbija tiegħi stess' Ma setgħetx tkompli tixrob it-te. Lil Maria għajtitilha biex tibda ġġibilha te magħmul mill-ħxejjex aromatiċi. Ħalliet il-kikkra mimlija fuq it-trav u reġgħet marret tintasab għad-dawl wara t-tieqa. 'Jien minn dejjem kont naf li Anselm qatlu lil missieri; qalet Serena minn taħt l-ilsien. 'Min kien se jemminni jekk ngħidilhom2 Kont dejjem niġġerra qalb id-dgħajjes. Anselm kien ta' spiss jiġi għandna, iġibilna r-rigali. Kien jixtri l-ħut mingħand missieri. Missieri kien qalilna li kien ibigħhom lil wieħed biex jesperimenta fuqhom. Darba smajthom jikkustinjaw iżda ma stajtx nifhem x'kienu qed jgħidu. Ommi ġibditni'l ġewwa. L-għada missieri kien ħareġ jistad bħas-soltu iżda ma ġiex lura. Anselm kien jiġi spiss jikkunslana, jistaqsina jekk kellniex bżonn xi ħaġa. Lil ommi kien qalilha li kien lest li jrabbini. Ma ridtx immur. Kont nibża' minnu. Ma nafx, kont inħoss xi ħaġa li mhix f'postha meta jħares lejja. F'daru ħa ħsiebi, iżda kont inħossni maqfula f'ħabs u kont ta' sikwit nirribella. Imbagħad beda jgħidli biex ma noħroġx, għall-ġid tiegħi' Waqfet għal ftit u sprejjat ftit ilma fuq ġisimha. 'Kelli niżżewġu. Bkejt fuq li bkejt. Ommi għajritni belha u li messitni x-xorti li ma messitx lil xebbiet oħra. U kien qalli li ħadd ma kien se jinteressa ruħu fija. Kont il-miskina. U li messni nkun grata lejh. Wara ż-żwieġ beda jgħidli li għadd 33 LXXXIII 15 Qalli li hu biss kien jaf kif jieħu ħsiebi. Kont nibbies kif kont narah riesaq lejja, riħitu ta' kimika. Nifsu kien iqallagħni. Kien ibellagħli mediċini magħmulin minn ħxejjex tal-baħar. Jaqqi Bdejt ninbidel,nixxotta. Kontninnota qoxra fuq il-ġilda bħal dik tal-ħut. Kien ikolli noqgħod fl-ilma l-ħin kollu. U iva, jien kelli wild. Imma qtiltul Ma flaħtx nara dak il-wiċċ ta' mostru jħares lejja. Mbagħad Anselm iddeċieda li jien għandi mmut għad-dinja. Ħallieni nara -funetal tiegħi stess minn dik il-kamra skura u umduża li kien ħejja għalija. Hemm kienet ommi, timxi wara tebut vojt. Ridt noħroġ inwerżaq u ngħidilha x'xorti messitni. U hawn qalli li mhu se jkun jonqosni xejn, basta nixxarrab il-ħin kollu. Togħġobkom il-vaska'' Is-skiet inkiser b'taħbita fuq il-bieb fejn kienu t-tliet nisa. Maria daħlet bil-gazzetti u bit-te aromatiku ta' Jasmine. Carina kienet pronta bdiet tqalleb ihom. Jasmine u Serena ma kienx għadu jinteressahom x'jiġri fil-bqija tad-dinja. mma Carina kienettħobb iżżomm ruħha aġġornata. F'daqqa waħda ssummat. Sħabha indunaw li kienet qed tħares lejn ir-ritratt kbir fl-ewwel paġna. Jasmine ħadithielha minn idejha u bdiet taqra: 'Ix-xjenzat ta' fama internazzjonali Anselm Bellizzi jiżżewweġ lis-Sinjorina Ann Beckett' 'Nafuxi ħaġa dwarha s-Sinjorina Beckettf'Serena ġiet tittawwal fuq l-artiklu ilwaqt li mlietu kollu dbabar tal-ilma joqtor minn xagħarha. Libset ingwanti tal-lastiku biex ma xxarrabx it-tastiera tal-laptop u bdiet ittektek biex tfittex dwar Ann Beckett. 'Konvenjenti wisql Ara x'hawn miktub. Dottor Anselm beħsiebu jsalva l-umanità did-darba. Ix-xjenzat Anselm Bellizzi hu magħruf għall-kontribut li qed jagħti fl-inġinerija ġenetika. Huwa jinsab barra minn xtutna jirriċerka ma' tim ta' xjenzati mid-dinja kollha fuq iċ-ċelloli l-ħomor tad-demm uman… ' 'Beħsiebu jibdilhom2 Tridx intih ftit mill-ħodor tiegħiż' Jasmine riedet tkompli l-farsa filwaqt li daħħlet rasha biex tkompli taqra l-artiklu. Iż-żwieġ tax-xjenzat issemma fuq fuq. Serena kompliet taqra kif u fejn se tkun iċ-ċerimonja b'ton malizjuż. Hi u Jasmine bdew jagħmlu l-kalkoli kemm kien se jdum daż-żwieġ u bdew jispekulaw l-artikli fil-ġurnali fil-futur qrib fejn se titħabbar il-mewt tal-għażiża martix-xjenzat famuż. Min jaf, forsi tmut b'xi marda misterjuża, jew waqtli tkun qed twelled. Imma ħadd mhu se jkun jaf għax il-poplu prudenti u mhux se 16 Leħen il-Malti jinvadi l-privatezza tal-koppja. U kemm kienu se jiġu nies distinti għall-funerall U kemm se jġibu ritratti ta' Anselm b'qalbu maqsumal Qagħdet tisma' b'dik l-espressjoni fissa ta' wiċċha mingħajr ebda ħjiel ta' emozzjoni. Wara ftit għajtet lis-seftura. 'Maria, għandna bżonn nibdew inħejju kamra oħra f'did-dar. Ma ndumux ma jkollna 'l xi ħadd ġdid' għadd 33 LXXXIII 17